31/03/2017 | Administración LocalMunicipal
A Pobra do Caramiñal
Aprobación das bases da convocatoria para a constitución mediante o sistema de concurso, dunha bolsa de traballo de Técnico de Xestión de Administración Xeral (A2)

Visto o informe de procedemento, así como a proposta emitida dende a Secretaría municipal. Considerando que existe un volume elevado de traballo pendente motivado polas baixas de persoal, as xubilacións de funcionarios nas áreas de administración xeral, así como as novas obrigas derivadas do marco lexislativo en materia de procedemento xeral e transparencia. Considerando que existe a necesidade de contar con persoal coa maior urxencia Considerando que o sistema de concurso permite a redución do tempo de tramitación administrativa garantindo os principios de igualdade, capacidade, mérito e publicidade Conforme a competencia atribuída no artigo 21. g da Lei de Bases de Réxime Local (Lei 7/1985), PRIMEIRO.- Aprobar as bases da convocatoria para a constitución mediante o sistema de concurso, dunha bolsa de traballo de Técnico de Xestión de Administración Xeral (A2) que se acompañan á presente resolución. SEGUNDO.- Ordenar a súa publicación no Boletín Oficial da Provincia, na sede electrónica, taboleiro de anuncios, redes sociais e remisión por correo a aqueles outras formas de publicidade que poidan dar maior difusión a dita convocatoria. TERCEIRO.- Dar conta da presente resolución ao Pleno da Corporación na primeira sesión ordinaria que se celebre. Na Pobra do Caramiñal, a 24 de marzo de 2017. O Alcalde José Luís Piñeiro García A presente resolución, que pon fin á vía administrativa, é susceptible de interposición de recurso potestativo de reposición perante o Alcalde, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente 1.1. É obxecto da presente convocatoria a selección de persoal para a formación dunha Bolsa de Emprego de Técnico de Xestión de Administración Xeral, subgrupo A2 (Nivel 24 e retribución bruta anual de 26.890,48 €), que permita a cobertura interina prevista no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (en diante, TREBEP). 1.2. Serán de aplicación ás presentes bases a seguinte normativa: — Real Decreto Lexislativo 5/2015, do 30 de outubro, polo que se aproba o Texto Refundido do Estatuto Básico do Empregado Público. — Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. — Lei 7/1985, do 2 de abril, Reguladora das Bases de Réxime Local. — O Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado. — Lei 2/2015, do 29 de abril, de emprego público de Galicia — Real Decreto 896/1991, de 7 de xuño polo que se establecen as regras básicas e os programas mínimos ao que debe axustarse o procedemento de selección dos funcionarios da administración local. Para ser admitidos na presente convocatoria os aspirantes deberán reunir os seguintes requisitos referidos ao último día do prazo de presentación de instancias: a) Ter a nacionalidade española, sen prexuízo do disposto no artigo 57 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto Básico do Empregado Público, ou atoparse nalgunha das situacións previstas no artigo 52.1 da Lei 2/2015, do 29 de abril, de Emprego Público de Galicia. b) Non padecer enfermidade nin discapacidade física ou psíquica que lle impida ou menoscabe o normal desenvolvemento das funcións propias do cargo. c) Ter cumpridos 16 anos e non exceder, no seu caso, da idade máxima de xubilación forzosa. d) Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida no seu Estado, nos mesmos termos, o acceso ao emprego público. e) Non estar incurso en incompatibilidade para o exercicio de funcións públicas, de conformidade co previsto na Lei 53/1984. f) Estar en posesión ou en condición de obter o título de diplomado/a universitario/a, enxeñeiro/a técnico/a, arquitecto/a técnico/a ou de grado, que permita o acceso ao grupo A, subgrupo A2 regulado no artigo 76 do Real Decreto Lexislativo 5/2015, polo que se aproba o Texto Refundido do Estatuto Básico do Empregado Público. g) Estar en posesión de certificado acreditativo do coñecemento do idioma galego (Celga 4 ou equivalente). Todos os requisitos mencionados deberán posuírse no momento en que finalice o prazo de presentación de solicitudes, e manterse ata o nomeamento como funcionario interino.3.1. As solicitudes, que se axustarán ao modelo normalizado que figura no Anexo I, para poder formar parte na presente convocatoria, nas que os aspirantes deberán manifestar que reúnen todas e cada unha das condicións que se esixen na mesma, referidas sempre á data de expiración do prazo de presentación de instancias, e dirixiranse ao alcalde-presidente do Concello da Pobra do Caramiñal, acompañadas da seguinte documentación: a) Fotocopia do DNI ou NIE, ou documentación equivalente no seu caso. b) Documentación acreditativa de estar en posesión do título esixido no apartado f) do artigo anterior. c) Anexo II de Autovaloración de méritos. d) Certificado acreditativo do coñecemento do idioma galego (Celga 4 ou equivalente). A documentación a que se refiren os apartados anteriores poderá presentarse mediante copia simple do orixinal, podendo a administración acreditar a compulsa en calquera momento con carácter previo o nomeamento como funcionario interino. As instancias, xunto co resto de documentación, presentaranse no Rexistro Xeral deste Concello, Sede Electrónica do Concello (require certificado dixital) ou por calquera dos medios previstos no artigo 36.4 da Lei 39/2015, de 1 de outubro, do Procedemento Administrativo Común das Administracións Públicas.3.2. O prazo de presentación de solicitudes comezará na data na que se aproben estas bases e finalizará o décimo día natural a contar dende o día seguinte á publicación do anuncio no Boletín Oficial da Provincia.3.3. Non se esixe o pago de taxas para a participación neste proceso selectivo.4.1. Finalizado o prazo de presentación de instancias, a Alcaldía ditará resolución declarando aprobada a lista provisional de aspirantes admitidos e excluídos, con indicación das causas de exclusión, e as valoracións feitas polos propios aspirantes dos seus méritos segundo o anexo II (autovaloración no sucesivo). Dita resolución será publicada no taboleiro de edictos do Concello e na páxina web da Sede Electrónica do Concello (https://apobra.sedelectronica.es/board// ) Os aspirantes excluídos, así como os que non figuren na relación de admitidos nin na de excluídos, disporán dun prazo máximo de CINCO DÍAS HÁBILES, contados a partir do seguinte á publicación na Sede Electrónica do Concello, para emendar o defecto que motive a súa exclusión ou non inclusión expresa. No mesmo prazo, e de forma simultánea, todos os solicitantes (tanto admitidos como excluídos) poderán alegar en caso de erro de transcrición nas puntuacións das autovaloracións declaradas. As reclamacións, caso que as houbese, serán resoltas pola Alcaldía-Presidencia e expostas no taboleiro de anuncios da Corporación. Transcorrido o prazo sinalado publicarase, nos mesmos medios indicados nesta base, a resolución de Alcaldía declarando aprobada a relación definitiva de aspirantes admitidos e excluídos, así como a autovaloración de méritos formuladas polos aspirantes.4.2. Transcorrido o prazo para reclamar ou emendar sen que houbese reclamacións contra a lista provisional, entenderase elevada a definitiva sen necesidade de nova publicación.5.1. O Tribunal de selección estará integrado por: - Presidente: un funcionario de carreira do Concello da Pobra do Caramiñal - 4 (catro) Vogais: funcionarios do Concello da Pobra do Caramiñal, doutras entidades locais ou da Comunidade Autónoma ou Administración Xeral do Estado. - Secretario: o da Corporación ou en quen delegue Todos os membros do tribunal, a excepción do secretario, actuarán con voz e voto.5.2. O Tribunal non poderá constituírse nin actuar sen a asistencia de máis da metade dos membros, titulares ou suplentes indistintamente, sendo sempre necesaria a concorrencia do Presidente e o Secretario. O tribunal estará facultado para resolver as cuestións que puidesen suscitarse durante o desenvolvemento da convocatoria, e adoptar os acordos necesarios para a boa orde da mesma, en todo o non previsto nestas bases. As decisións adoptaranse por maioría dos votos presentes, resolvendo en todo caso o empate o do que actúe como Presidente, podendo os seus membros emitir votos reservados. O procedemento de actuación do tribunal axustarase ao disposto nos artigos 15 e seguintes da Lei 40/2015, do Réxime Xurídico do Sector Público, para o funcionamento dos órganos colexiados.5.3. Os acordos adoptados polo tribunal do proceso poderán ser obxecto de recurso de alzada ante o alcalde do Concello nos termos previstos nos artigos 121 e 122 da Lei 39/2015.8.1. A fase de concurso ten por obxecto valorar os méritos de cada aspirante no referente a experiencia previa neste tipo de postos, a previa superación de procesos selectivos, así como a formación impartida polas administracións públicas. Conformada a lista definitiva de admitidos coas autovaloracións de méritos declarada por parte dos aspirantes, farase unha preselección daqueles que teñan as dez mellores puntuacións, que deberán aportar toda a documentación que acredite os méritos autovalorados na relación contida no Anexo II, mediante orixinais ou copias compulsadas no prazo de tres días a contar dende o día seguinte ao de publicación no taboleiro de anuncios da sede electrónica do Concello, para a comprobación de dita realidade por parte do tribunal de selección. O tribunal verificará a correcta atribución de méritos fixando a puntuación valorada final de cada aspirante, unha vez contrastada a documentación do parágrafo anterior. No caso en que a puntuación valorada final fose inferior a outra ou outras autovaloracións non preseleccionadas o tribunal requirira a documentación acreditativa dos méritos autovalorados, no prazo de tres días, a tantos aspirantes como considerase necesario para poder propor unha lista cun mínimo de dez persoas para a configuración da bolsa de traballo obxecto destas bases. Se as persoas que conformen a bolsa non estivesen dispoñibles no momento do chamamento, a Alcaldía solicitará do tribunal a continuación na valoración final dos aspirantes con autovaloración segundo sexa preciso por orde de puntuación. As puntuacións definitivas das persoas seleccionadas para constituír a bolsa de traballo, así como as sucesivas actualizacións, publicaranse no taboleiro de anuncios do Concello e na Sede Electrónica do Concello.8.2 Os aspirantes autovalorarán e o tribunal cualificará conforme as puntuacións que se indican a continuación e referidas a data de finalización do prazo de presentación de instancias.8.2.1 Por tempo de traballo Por tempo de traballo en Entidades Locais: A) Tempo de traballo desenvolvido nos últimos 10 anos en prazas da Escala de Administración Xeral pertencentes a Subescala Técnica de Administración Xeral (A1) ou subescala de Xestión de Administración Xeral (A2); así como prazas de Escala de Funcionarios de Administración Local con Habilitación de carácter Nacional (A1): 0,03 puntos por mes de servizo ou fracción. B) Tempo de traballo desenvolvido nos últimos 10 anos en prazas da Escala de Administración Xeral pertencentes a Subescala Administrativa de Administración Xeral (C1): 0,02 puntos por mes de servizo ou fracción. Por tempo de traballo noutras Administracións: A) Tempo de traballo desenvolvido nos últimos 10 anos en prazas equiparables dentro da Escala de Administración Xeral do ámbito local pertencentes a Subescala Técnica de Administración Xeral (A1) ou subescala de Xestión de Administración Xeral (A2) na administración do estado ou comunidade autónoma: 0,025 puntos por mes de servizo ou fracción. B) Tempo de traballo desenvolvido nos últimos 10 anos en prazas equiparables dentro da Escala de Administración Xeral do ámbito local pertencentes a Subescala Administrativa de Administración Xeral (C1) na administración do estado ou comunidade autónoma: 0,01puntos por mes de servizo ou fracción.8.2.2 Por superación de procesos selectivos Por superación de probas noutros procedementos selectivos: Valorarase con 0,2 puntos cada exame ou proba eliminatoria que fose superada noutros procesos selectivos referentes a prazas relacionadas no apartado “A)” dos parágrafos anteriores (procesos selectivos A1 ou A2). 8.2.3 Por formación impartida polas administracións públicas no ámbito da formación dos empregados públicos, en relación coas funcións propias da Escala de Administración Xeral: Por hora de formación: 0,0001 puntos Sen que a puntuación por formación poida superar o 20% da valoración conxunta dos méritos alegados nos apartados 8.2.1 e 8.2.1 para cada un dos aspirantes.8.3. Regras de valoración dos méritos: a) Non se considerarán como mérito os servizos prestados como bolseiros ou por realización de prácticas formativas. b) Os contratos a tempo parcial computaranse como xornada completa si a xornada era igual ou superior ao 50% daquela. Noutro caso, puntuaranse proporcionalmente á xornada efectivamente desempeñada. c) O traballo desenvolvido acreditarase mediante certificación de servizos prestados polo órgano competente da Administración en que se prestou servizos onde conste o posto ocupado. En todo caso, si na documentación achegada non constan coa suficiente claridade os datos ou elementos necesarios para a súa valoración polo Tribunal, de acordo coas regras anteriores, non será tida en conta.9.1. Concluídas as fases do proceso selectivo, o tribunal publicará no taboleiro de edictos e na páxina web do concello a lista definitiva dos aspirantes que superaron o proceso de selección, ordenada de maior a menor puntuación, con indicación da puntuación final obtida por cada un dos candidatos. En caso de empate na puntuación total de dous ou máis candidatos, terá preferencia o que obtivese a maior puntuación por experiencia profesional, de continuar o empate terase en conta a maior puntuación por superación de exames. Se os anteriores criterios non resolvesen o desempate, este resolverase por sorteo público que se realizará na data que fixe o Tribunal. O tribunal proporá para a constitución da bolsa aos dez candidatos que obteñan a maior puntuación ou, no seu caso, saia/n vencedor/es do empate, en función das necesidades do Concello, conforme os artigos precedentes.9.2.-Constituída a bolsa de traballo, a mesma empregarase para cubrir as vacantes temporais (vacacións, permisos, incapacidade laboral temporal, etc) que se produzan, ou para o reforzo temporal dos departamentos do Concello, por exceso ou acumulación de tarefas segundo o previsto no artigo 10.1. D, así como pola execución de programas previstos no artigo 10,1, C do Texto Refundido do Estatuto Básico do Empregado Público. A orde de inclusión na bolsa de traballo será o que resulte da puntuación obtida no proceso selectivo. O funcionamento da Bolsa de emprego rexerase polas seguintes regras: 1ª.- A Alcaldía motivará a necesidade de acudir a nomeamento de funcionario interino solicitando a retención de crédito necesaria a Intervención municipal.2ª.- Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente ou por correo electrónico. Neste suposto, a/o funcionaria/o que as realice fará constar mediante dilixencia o día e hora da súa realización, e se tiveron ou non resposta, así coma o sentido desta. O prazo máximo para respostar ao chamamento efectuado polo Concello será de 24 horas. Transcorrido dito prazo, entenderase que renuncia ao mesmo, cos efectos previstos na regra 5ª para os supostos de renuncia sen causa xustificada, continuándose os chamamentos co seguinte membro da lista. Unha vez realizados dous intentos de localización, en horas diferentes, sen poder obter contacto coa persoa, continuarase co chamamento aos seguintes membros da bolsa por orde de prelación. Se a persoa manifesta o seu interese no chamamento deberá aportar no prazo de cinco días hábiles dende o chamamento a seguinte documentación: a. Declaración xurada ou promesa de non ter sido separado mediante expediente disciplinario do servizo de ningunha Administración Pública, nin acharse inhabilitado para o exercicio de funcións públicas. b. Certificado médico no que se acredite a capacidade funcional (psíquica e física) para o desempeño das funcións da praza á que se optou, así como non posuír enfermidade algunha que lle incapacite para o exercicio de tales funcións. c. Declaración xurada ou promesa de non estar incurso en causa de incompatibilidade ou incapacidade referida ao momento da toma de posesión. d. Orixinais ou copia cotexada da documentación achegada que se acompañou á solicitude (DNI, Título Académico e certificado acreditativo do coñecemento do idioma galego). Os aspirantes que dentro do prazo fixado, e salvo os casos de forza maior, non presentasen a documentación, ou do exame da mesma deducísese que carece dalgún dos requisitos esixidos nestas bases, non poderán ser nomeados, quedando anuladas todas as actuacións, sen prexuízo da responsabilidade en que se puido incorrer por falsidade na solicitude de participación ou na documentación achegada e cos efectos previstos na regra 5ª, procedéndose a chamar para o seu nomeamento se procede, ao seguinte candidato por orde de puntuación.3ª.- Unha vez achegada polo candidato a documentación a que se refire o apartado anterior e verificada a súa conformidade, o Alcalde procederá ao seu nomeamento como funcionario interino para o desempeño do posto ao que opte. O aspirante deberá tomar posesión do seu posto no prazo de 5 (cinco) días hábiles desde a notificación do seu nomeamento.4ª.- Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.5ª.- Os integrantes da bolsa de traballo que, sendo convocados para facer efectiva a contratación, non se presentaran ou renunciaran a esta sen causa xustificada, perderán os seus dereitos quedando excluídos da bolsa de emprego por un ano, debendo solicitar de novo a súa inscrición unha vez transcorrido o dito prazo. Terán a consideración de causa xustificada as seguintes: · Estar prestando servizos en réxime laboral ou funcionarial para outra entidade pública ou privada. · Imposibilidade por motivos de saúde que impidan o desenvolvemento das tarefas do posto, que deberá acreditarse mediante certificado ou informe médico. A mesma consecuencia terá a renuncia á continuidade no desempeño dun posto de traballo.6ª. O cese producirase por resolución da Alcaldía cando desapareza a causa que motivou o seu nomeamento interino.7ª.- A bolsa de traballo extinguirase unha vez transcorridos dous anos, a contar desde a data da resolución da Alcaldía que aprobe a relación e orde de prelación da mesma unha vez rematado o proceso selectivo, ou por derrogación expresa por resolución da Alcaldía motivada pola convocatoria dun novo procedemento mediante concurso-oposición. A duración da mesma poderá prorrogarse por dous anos mais mediante Resolución da Alcaldía. O Tribunal queda autorizado para resolver as dúbidas que se presenten e tomar os acordos necesarios para a boa orde da concurso, en todo o non previsto nestas bases. A convocatoria e as súas bases e cantos actos administrativos se deriven desta e da actuación do Tribunal, poderán ser impugnados polos interesados nos casos e na forma establecida na Lei 39/2015, do Procedemento Administrativo Común das Administracións Públicas. A Pobra do Caramiñal, O Alcalde José Luis Piñeiro García D/Dª.__________________________________________________________________________, con correo electrónico e domicilio en ____________________________________________ nº ____, Piso ____ C. P._______, teléfono ____________, D. N. I.___________________ I. Que desexo participar no proceso selectivo convocado polo Concello de A Pobra do Caramiñal para a constitución dunha bolsa, polo sistema de Concurso, de técnico de xestión de administración xeral (subgrupo a2). II. Que reúno todos os requisitos esixidos referidos á data de finalización do prazo sinalado para a presentación da solicitude nas Bases de selección, que coñezo e acepto, e que son certos os datos que figuran nesta instancia, comprometéndome a xustificalos documentalmente cando sexa requirido para iso. Polo exposto, SOLICITO: Ser admitido no procedemento, achegando para estes efectos a seguinte documentación (márquese o que proceda):  DNI, pasaporte ou documento de identidade correspondente ao Estado de procedencia.  Título esixido para tomar parte no procedemento ou documentación xustificativa pertinente cando aínda non se dispoña del.  Estar en posesión de certificado acreditativo do coñecemento do idioma galego (Celga 4 ou equivalente).  Anexo II de Autovaloración de méritos f irmado En___________________, ____ de ____________ do 2017. (sinatura)